Santiago Ascacíbar

Santiago Lionel Ascacíbar (sündinud 25. veebruaril 1997 La Platas) on Argentina jalgpallur, kes mängib kaitsva poolkaitsjana Argentina kõrgliigaklubis Estudiantes de La Plata.

Ta alustas Estudiantes de La Platas ka klubikarjääri. Estudiantese noorteakadeemiaga liitus ta 2006. aastal. Estudiantese põhimeeskonnas debüteeris ta Argentina kõrgliigas 8. veebruaril 2016 mängus Lanúse vastu.

2017. aasta augustis sõlmis ta viieaastase lepingu Saksamaa kõrgliigaklubiga VfB Stuttgart. 2019. aastal langes ta Stuttgardiga Saksamaa kõrgliigast välja. 2020. aasta jaanuaris sõlmis ta pikaajalise lepingu Saksamaa kõrgliigaklubiga Hertha. Hooaja 2022/23 esimeses pooles oli ta Herthast laenul Itaalia kõrgliigaklubis Cremonese. 2023. aasta jaanuaris naasis ta laenulepingu alusel Estudiantesi, kellega sõlmis sama aasta mais püsiva lepingu.

2016. aasta suveolümpiamängude jalgpalliturniiril osales Ascacíbar Argentina võistkonna koosseisus. Argentina jalgpallikoondises tegi ta debüüdi 7. septembril 2018 sõprusmängus Guatemala vastu.Santiago Ascacíbar (Player). national-football-teams.com. Vaadatud 20.8.2024

 Saavutused 
Estudiantes
Copa Argentina: 2023
Copa de la Liga Profesional: 2024

 Viited 

Kategooria:Argentina jalgpallurid
Kategooria:VfB Stuttgardi mängijad
Kategooria:Hertha BSC jalgpallurid
Kategooria:Argentina Primera Divisióni mängijad
Kategooria:Bundesliga mängijad
Kategooria:Serie A mängijad
Kategooria:Sündinud 1997